Document ID: 32008R0446

KOMISIJAS REGULA (EK) Nr. 446/2008
(2008. gada 22. maijs),
ar ko, ievērojot 21. panta 4. punktu Padomes Regulā (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai, pielāgo dažas zilās tunzivs kvotas 2008. gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), un jo īpaši tās 21. panta 4. punktu,
tā kā:
(1)
Padomes Regulā (EK) Nr. 41/2007 (2) ir noteikts zilo tunzivju daudzums, kuru Kopienas zvejas kuģi 2007. gadā drīkst nozvejot Atlantijas okeānā uz austrumiem no 45o R garuma un Vidusjūrā.
(2)
Francija un Itālija 2007. gadā pārzvejoja tām iedalītās zilās tunzivs kvotas.
(3)
Ņemot vērā to, ka Kopienai atvēlētais daudzums bija pilnībā apgūts, ar Komisijas Regulu (EK) Nr. 1073/2007 (3) kuģiem, kuri peld ar Kipras, Grieķijas, Spānijas, Maltas vai Portugāles karogu vai ir reģistrēti kādā no šīm valstīm, aizliedza zvejot zilās tunzivis.
(4)
Regula (EK) Nr. 1073/2007 stājās spēkā, pirms Kipra, Grieķija, Spānija, Malta un Portugāle bija pabeigušas tām iedalīto kvotu apguvi. Daudzums, kuru šīm dalībvalstīm 2007. gadā nebija iespējams izmantot, ir 438,6 tonnas.
(5)
Padomes Regulā (EK) Nr. 40/2008 (4) ir noteikts zilo tunzivju daudzums, kuru 2008. gadā drīkst nozvejot attiecīgajos apgabalos.
(6)
Ir lietderīgi izdarīt atvilkumus no Francijai un Itālijai iedalītajām zilās tunzivs kvotām 2008. gadam un atvilktos daudzumus attiecīgi sadalīt dalībvalstīm, kuru zvejas darbības tika apturētas pirms tām iedalīto kvotu apguves pabeigšanas.
(7)
Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO REGULU.
1. pants
Francijai un Itālijai iedalītās zilo tunzivju (Thunnus thynnus) kvotas 2008. gadam samazina un atvilktos daudzumus, kā parādīts pielikumā, sadala Grieķijai, Spānijai, Kiprai, Maltai un Portugālei izmantošanai 2008. gadā.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 22. maijā

Labels: 6